**লক্ষ্মীপতি বালাজি** (উচ্চারণi; তামিল: லக்ஷ்மிபதி பாலாஜி; জন্ম: ২৭ সেপ্টেম্বর, ১৯৮১) তামিলনাড়ুর চেন্নাই এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিক থেকে ২০১০-এর দশকের শুরুরদিক পর্যন্ত ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে তামিলনাড়ু, চেন্নাই সুপার কিংস, কিংস ইলাভেন পাঞ্জাব, কলকাতা নাইট রাইডার্স, আলবার্ট টুটি প্যাট্রিয়টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

২০০০-০১ মৌসুম থেকে ২০১৫ সাল পর্যন্ত লক্ষ্মীপতি বালাজি’র প্রথম-শ্রেণীর খেলোয়াড়ী জীবন চলমান ছিল। ২০০৮ সালের আইপিএলের উদ্বোধনী আসরে তিনি বেশ ভালো খেলেন। চেন্নাই সুপার কিংসের পক্ষে হ্যাট্রিকসহ ১১ উইকেট পান। এরপর, রঞ্জী ট্রফিতেও সফলতার স্বাক্ষর রাখেন। ১৭.৫০ গড়ে ৩৬ উইকেট নিয়ে তামিলনাড়ু দলকে সেমি-ফাইনাল অবধি নিয়ে যান। তামিলনাড়ু দলকে রঞ্জী ট্রফিতে নেতৃত্ব দেন। ২০১২ সালের আইপিএলে কলকাতা নাইট রাইডার্সের পক্ষে বেশ মিতব্যয়ী বোলিং করেন।

২০০৮ সালের ইন্ডিয়ান প্রিমিয়ার লীগের উদ্বোধনী আসরে চেন্নাই সুপার কিংসের পক্ষে খেলেন। সবমিলিয়ে প্রথম তিন আসরে অংশ নিয়েছিলেন তিনি। ১০ মে, ২০০৮ তারিখে আইপিএল প্রতিযোগিতায় প্রথম হ্যাট্রিক করেন। চেন্নাইয়ে অনুষ্ঠিত ঐ খেলায় দলের প্রতিপক্ষ ছিল কিংস ইলাভেন পাঞ্জাব। খেলায় তিনি পাঁচ-উইকেট নিয়ে দলকে জয়ী করেন। তবে, শেষ খেলায় চূড়ান্ত ওভারে শেন ওয়ার্ন ও সোহেল তানভীরের মুখোমুখি হন। তন্মধ্যে, তানভীর শেষ বল থেকে জয়সূচক রান সংগ্রহ করেন।

আইপিএলের দ্বিতীয় আসরে খেলে রাজস্থান রয়্যালসের বিপক্ষে চার উইকেট পান। ৩০ এপ্রিল, ২০০৯ তারিখের ঐ খেলায় তার দল জয়লাভ করেছিল। তৃতীয় আসরে সাত খেলায় অংশ নিয়ে সাত উইকেট পান। এ আসরে তার দল শিরোপা জয় করে। এরপর তিনি এসিএলটি২০ প্রতিযোগিতায় অংশ নেন। প্রতিযোগিতার অধিকাংশ খেলায় অংশ নেন ও মিতব্যয়ী বোলিংশৈলী উপহার দেন। ভারতীয় অধিনায়ক এমএস ধোনি’র কাছ থেকে উচ্ছ্বসিত প্রশংসা কুড়ান ও তাকে প্রতিযোগিতায় সিএসকে’র বিজয়ে অন্যতম খেলোয়াড় হিসেবে মন্তব্য করেন। ২০১১ সালের চতুর্থ আসরে কলকাতা নাইট রাইডার্সের পক্ষে চুক্তিবদ্ধ হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে আটটিমাত্র টেস্ট, ত্রিশটি একদিনের আন্তর্জাতিক ও পাঁচটিমাত্র টি২০আইয়ে অংশগ্রহণ করেছেন লক্ষ্মীপতি বালাজি। ৮ অক্টোবর, ২০০৩ তারিখে আহমেদাবাদে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ২০০৫ তারিখে বেঙ্গালুরুতে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।

প্রথম চার ওভারে ৪৪ রান খরচ করেছিলেন। নিজ দেশে নিউজিল্যান্ডের বিপক্ষে দুই টেস্টে তার ভূমিকা সাধারণমানের ছিল। ২০০৩-০৪ মৌসুমে পাকিস্তানে ঐতিহাসিক সফরে তিনি ভারতের শীর্ষস্থানীয় ফাস্ট বোলার হিসেবে আবির্ভূত হন। বিশেষতঃ রাওয়ালপিন্ডিতে অনুষ্ঠিত তৃতীয় টেস্টে দুইটি অধিবেশনে তিনি অপ্রতিরোধ্য ছিলেন। এ পর্যায়ে তিনি বলকে উভয় দিক থেকেই সুইং করাতে সক্ষম হন ও তার তৎকালীন সেরা ৪/৬৩ লাভ করেন।

ঘরোয়া ক্রিকেটে সুন্দর খেলার স্বীকৃতিস্বরূপ পুনরায় জাতীয় দলের পক্ষে খেলার জন্যে আমন্ত্রিত হন। জানুয়ারি, ২০০৯ সালে শ্রীলঙ্কায় পাঁচটি ওডিআই নিয়ে গড়া সিরিজে মুনাফ প্যাটেলের আঘাতের কারণে তাকে দলে নেয়া হয়। এরপর নিউজিল্যান্ড সফরে গেলেও তাকে কোন খেলায় অংশগ্রহণ করানো হয়নি।

অবসর
----

নভেম্বর, ২০১৬ সালে প্রথম-শ্রেণীর ক্রিকেট ও লিস্ট এ ক্রিকেট থেকে নিজের অবসর গ্রহণের কথা আনুষ্ঠানিকভাবে ঘোষণা করেন। বর্তমানে তিনি চেন্নাই সুপার কিংসের বোলিং কোচের দায়িত্বে রয়েছেন। এ দলেই তিনি ইন্ডিয়ান প্রিমিয়ার লীগে অংশ নিয়েছিলেন। এছাড়াও, স্টার স্পোর্টস তামিলের সাথে কাজ করছেন।

তথ্যসূত্র
---------

1. ↑  "L Balaji calls time on first-class, List A career"। *Cricinfo*। সংগ্রহের তারিখ ২০১৬-১১-২৪।

আরও দেখুন
---------

* দেবাং গান্ধী
* কেনিয়া জয়ন্তীলাল
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* একদিনের আন্তর্জাতিক ক্রিকেটে হ্যাট্রিকের তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে লক্ষ্মীপতি বালাজি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লক্ষ্মীপতি বালাজি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
চেন্নাই সুপার কিংস  – বর্তমান দল |
| --- |
| 
* ৭ ধোনি (অধিঃ)
* ৮ জাদেজা
* ৯ রায়ডু
* ১০ মঈন
* ১৯ মন্ডল
* ২১ রাহানে
* ২৪ তুষার
* ২৫ দুবে
* ২৬ আকাশ সিং
* ২৭ সিন্ধু
* ২৯ প্রিটোরিয়াস
* ৩০ সেনাপতি
* ৩১ গায়কোয়াড়
* ৩৩ মুকেশ
* ৫৫ স্টোকস
* ৫৮ মাগালা
* ৬১ তীক্ষণ
* ৬৬ রাসেদ
* ৭৪ স্যান্টনার
* ৮১ পাথিরানা
* ৮৮ কনওয়ে
* ৯০ ডি চাহার
* ৯৮ সিমরজিৎ
* হাঙ্গারগেকার
* ভগৎ
* প্রশান্ত
* জেমিসন

* কোচ: ফ্লেমিং

 |

| * দে
* স
তামিলনাড়ু ক্রিকেট দল  – বর্তমান স্কোয়াড |
| --- |
| 
* অনিরুদ্ধ
* অপরাজিত
* অশ্বিন
* বদ্রিনাথ
* বালাজি (অঃ)
* এ কার্তিক
* ডি কার্তিক
* এসএস কুমার
* মুকুন্দ
* প্রসন্ন
* শ্রীনিবাস
* বাসুদেবদাস
* বিগনেশ
* বিজয়
* মহেশ

 |